Ekeberg hageby

Ekeberg hageby eller Ekeberg haveby befinner seg på Ekeberg i Oslo. Den er reist i 1924, og er Norges nest eldste trehushageby etter Tåsen hageby, som kom opp året før. Ekeberg hageby ligger oppe på Ekebergskrenten på Ekeberg gårds nordlige og nordvendte marker. Ekeberg haveby vel ble stiftet i 1926. I Salmonsens konversationsleksikon 2. utgave fra 1929, står følgende å lese: «Ekeberg Haveby har 188 Huse med 1269 Indb».

Alle hagebyens hus står fremdeles ved lag, om enn noen er påbygd og ombygd. Flere av de relativt store hagene er i seinere år delt i to, og det er bygd nye hus på de fradelte partene.

Referanser

Eksterne lenker 
 Ekeberg hageby i Nordstrand blad

Hagebyer i Oslo
Ekeberg
Etableringer i 1924